วงศ์วชิรา เพชรแก้ว

วงศ์วชิรา เพชรแก้ว (เกิด 5 กันยายน พ.ศ. 2538) เป็นอดีตนักแสดงชายชาวไทยในสังกัดช่อง 3 เอชดี

 ประวัติ 
วงศ์วชิรา เพชรแก้ว  เกิดเมื่อวันที่ 5 กันยายน พ.ศ. 2538 ที่จังหวัดพัทลุง จบการศึกษาระดับปริญญาตรีจากคณะศิลปศาสตร์ มหาวิทยาลัยอัสสัมชัญ เอกภาษาจีน

 เข้าสู่วงการ 
วงศ์วชิราเข้าสู่วงการจากการเป็นนักแสดงในโมเดลลิงของ เอส ธรรปพล ก่อนจะเข้ามาเซ็นสัญญาเป็นนักแสดงในสังกัดช่อง 3 เอชดี โดยมีละครเรื่องแรกคือเรื่อง ปี่แก้วนางหงส์ เมื่อปี พ.ศ. 2561 รับบทเป็น จางวางพ่วง (วัยหนุ่ม) ต่อมาในปี พ.ศ. 2562 ได้แสดงละคร 2 เรื่องคือ ซีรีส์ลูกผู้ชาย เรื่อง เพชร รับบทเป็น เอ และเรื่อง เขาวานให้หนูเป็นสายลับ รับบทเป็น หมวดสงคราม และจากเรื่องนี้ทำให้เขาเริ่มได้รับการจับตามอง 

จากนั้นในปี พ.ศ. 2563 เขาได้แสดงในละครเรื่อง ความทรงจำสีจาง ในปี พ.ศ. 2565 วงศ์วชิราได้แสดงละครทั้งหมด 5 เรื่องได้แก่ สร้อยสะบันงา รับบท สาธร ลูกชายนายตำรวจใหญ่ในพระนคร มักกะลีที่รัก รับบท ปราณ (คนธรรพ์) อ้ายข่อยฮักเจ้า รับเชิญในบท พญานาค, ภูตแม่น้ำโขง รับบท พญาจัน บริวารเจ้าแม่ทอหูก และ ลายกินรี รับบท เชี่ยว

ในปี พ.ศ. 2567 วงศ์วชิราได้แสดงละคร 2 เรื่องคือ ดวงใจเทวพรหม เรื่อง ดุจอัปสร รับบท สรัช และ นางนาคพระโขนง รับบท ทิ้ง เพื่อนในกลุ่มของพ่อมาก และในปี พ.ศ. 2568 เขาได้แสดงภาพยนตร์เรื่องแรกและเรื่องเดียวคือเรื่อง นาคบรรพ์ นอกจากนี้ เขายังได้แสดงละครเรื่องสุดท้ายคือเรื่อง สายรักสายเลือด รับบทเป็น อินธร

 ผลงานการแสดง 
 ละครโทรทัศน์ 
 ละครโทรทัศน์ทั้งหมดออกอากาศทางช่อง 3 เอชดี
 ปี  เรื่อง  ค่าย  รับบท 2561 ปี่แก้วนางหงส์ เมคเกอร์เจ จางวางพ่วง (วัยหนุ่ม) 2562 ซีรีส์ลูกผู้ชาย เรื่อง เพชร เอ เขาวานให้หนูเป็นสายลับ เมคเกอร์วาย ร้อยตำรวจโทสงคราม (หมวดวอร์) 2563 ความทรงจำสีจาง เวฟทีวี  2565 สร้อยสะบันงา เมคเกอร์เจ สาธร มักกะลีที่รัก ชลลัมพี โปรดั๊กชั่น ปราณ (คนธรรพ์) อ้ายข่อยฮักเจ้า เลิฟดราม่า พญานาค (รับเชิญ) ภูตแม่น้ำโขง มายน์แอทเวิร์คส์ พญาจัน ลายกินรี แอคอาร์ต เจเนเรชั่น เชี่ยว2567ดวงใจเทวพรหม ตอน ดุจอัปสรเมคเกอร์วายสรัช (รัช)นางนาคพระโขนงมายน์แอทเวิร์คส์ทิ้ง2568สายรักสายเลือดชลลัมพี โปรดั๊กชั่นอินธรเจ้าคุณพี่กับอีนางคำดวงMom&Usธง (รับเชิญ)2569ยิหวาดาตังมายน์แอทเวิร์คส์แพะอุบัติรักเกาะสวรรค์อาหลอง กรุ๊ป

 อ้างอิง 

หมวดหมู่:บุคคลที่เกิดในปี พ.ศ. 2538
หมวดหมู่:บุคคลที่ยังมีชีวิตอยู่
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:บุคคลจากจังหวัดพัทลุง
หมวดหมู่:บุคคลจากคณะศิลปศาสตร์ มหาวิทยาลัยอัสสัมชัญ